Here is a page extracted from Wikipedia that may contain CSS, HTML, and a lot of unformatted text.

Title: Foz
Content: Este articlo ye sobre un fenomeno de modelau erosivo fluvial. Pa atros usos se veiga Foz (desambigación).

Una foz ye un tallo de parez cuasi verticals que ha esgarrapau un río en lo terreno.

Toponimia 
L'abundancia de terrenos calsinosos en la val d'Ebro y Sistema Iberico ha feito que la palabra foz y atras de la suya familia se troben muito en la toponimia.

Tamién en lo Prepireneu abundan los toponimos con foz: Foz d'Arbayún, Foz de Lumbier, Foz de Biniés, ecetra.

Bi ha atros toponimos referius a foces con atras formas chenericas que dependen de caracteristicas: congostos, focinos, gargantas, palomeras, pasos, ecetra.

Focino 

La palabra Focino se troba muito en la toponimia de la zona entre las provincias de Teruel y Zaragoza, por eixemplo en la sierra Gorda de Fuent de Todos.

Los focinos de Fuent de Todos son barrancos encaixaus de mida mes chica que no las foces de la redolada y corresponden a vals en fondo de saco d'orichen karstica.

En atras localidaz bi ha atros focinos que son congostos chicos correspondients a foces fluvio-karsticas, como lo focino de Blesa.

Se veiga tamién 
 Congosto.
 Foz fluvio-karstica.
 Cluse.

Referencias

Bibliografía 
 Natividad Nebot Calpe: Toponimia del Alto Mijares y del Alto Palancia: estudio etimológico. Deputación de Castellón, 1991.
 Fernando Biarge López, Aurelio Biarge, José Antonio Cuchi, Enrique Salamero: Cañones y barrancos. Un medio excepcional. Editorial: El Patrimonio Natural Altoaragonés, Uesca, 2005.

Formas erosivas fluvials